b'\n_START_ARTICLE_\nStrandtrehage\n_START_SECTION_\nKendetegn\n_START_PARAGRAPH_\nStrandtrehage er en fler\xc3\xa5rig, urteagtig plante med en tueformet v\xc3\xa6kst. Bladene er grundstillede og opstigende. De er k\xc3\xb8dfulde og runde eller ovale i tv\xc3\xa6rsnit. Farven er gr\xc3\xa5gr\xc3\xb8n til gr\xc3\xa6sgr\xc3\xb8n. Blomstringen foreg\xc3\xa5r i juni-august, hvor man finder blomsterne samlet i endestillede aks. De enkelte blomster er 3-tallige og regelm\xc3\xa6ssige med 6 gr\xc3\xb8nlige, hvidlige eller purpurr\xc3\xb8de blomsterblade. Frugterne er spaltefrugter._NEWLINE_Rodsystemet best\xc3\xa5r af en kort, lodret rodstok, der b\xc3\xa6rer b\xc3\xa5de blade og de tr\xc3\xa6vlede r\xc3\xb8dder. Planten er saltt\xc3\xa5lende og klarer sig fint ved kyster med svag b\xc3\xb8lgep\xc3\xa5virkning._NEWLINE_Tuens blade bliver ca. 50 cm h\xc3\xb8je, og tuens bredde f\xc3\xb8rst omtrent 30 cm, men senere breder den sig og bliver fladed\xc3\xa6kkende. De blomstrende st\xc3\xa6ngler n\xc3\xa5r op til 20 cm h\xc3\xb8jere op end tuens blade._NEWLINE_Den er spiselig i tilberedt tilstand og har en mild smag af coriander._NEWLINE_Planten indeholder glykosider, som danner bl\xc3\xa5syre. Bare 15 gram friske blade af strandtrehage er d\xc3\xb8delig dosis for et menneske. De skal koges, blancheres, steges eller knuses inden servering. S\xc3\xa5 frigives bl\xc3\xa5syren som fordamper.'